Ērberģe

Ērberģe ir ciems Latvijas dienvidos, netālu no Lietuvas robežas. Aizkraukles novada Mazzalves pagasta centrs Dienvidsusējas krastos. Ērberģē atrodas Mazzalves pamatskola (Ērberģes muižā), bibliotēka, luterāņu baznīca, degvielas uzpildes stacija, veikals, pasta nodaļa. Cauri Ērberģei iet reģionālais autoceļš P73 Vecumnieki—Nereta—Subate. Attālums pa ceļiem līdz novada centram Aizkrauklei — 46 km, līdz Rīgai — 94 km.

 Vēsture 
Ērberģes ciems veidojies ap Ērberģes muižu (). Muiža no 1465. gada līdz Livonijas kara beigām piederēja Heinriham Zellem (Selle) un viņa pēcnācējiem.1493. gada dokuments par Frīdaha Zelles tiesībām uz zemēm starp Zalves, Susējas un Mēmeles upēm  (vāciski) 1582. gadā to mantojuma ceļā ieguva Lidinghauzenu-Volfu (v. Lüdinghausen-Wolff) dzimta. 1686. gadā muižu nopirka Gothards Vilhelms von Fītinghofs, kura meita apprecējās ar brīvkungu Aleksandru fon Taubi (Ērberģes muiža saukta arī par Taubes muižu). Līdz Kurzemes hercogistes aneksijai 1795. gadā muiža piederēja viņu mantiniekiem.Hans Johannes Feldmann, Heinz von zur Mühlen. Baltisches historisches Ortslexikon: Lettland (Südlivland und Kurland). 215 lpp. Pirms 1806. gada Ērberģes muižu kopā ar Salas pusmuižu (Holmhof) iegādājās fon Hānu dzimta, kas 1868. gadā uzcēla muižas kungu māju klasicisma stilā. 1920. gada agrārās reformas gaitā muižas zemes sadalīja 159 jaunsaimniekiem un zemes piegriezumos citām saimniecībām, bet kungu mājā ierīkoja pastu (no 1922. līdz 1927. gadam). Barona fon Hāna ģimene pārcēlās dzīvot uz Ērberģes dzirnavām. No 1930. gada bijušajā Ērberģes muižas kungu mājā darbojas Mazzalves pamatskola.Ērberģes muiža  Pilis.lv

Ērberģe bija pagasta centrs. Līdz 1925. gadam pagasta nosaukums bija Ērberģes pagasts, pēc tam — Mazzalves pagasts. 2009. gadā Mazzalves pagastu kā administratīvo teritoriju iekļāva Neretas novadā.
 Iedzīvotāji 
 Iedzīvotāju skaita izmaiņas 
Esošajās robežās, pēc CSP datiem.OSP

 Attēlu galerija 

 Atsauces 

Kategorija:Aizkraukles novada ciemi
Kategorija:Mazzalves pagasts
Kategorija:Latvijas ciemi
Kategorija:Latvijas pagastu centri
Kategorija:Ērberģe